Mirfak

Mirfak (iné názvy: Marfak, Algenib, Alpha Persei, α Per, α Persei; arab. al-mirfak = lakeť) je najjasnejšia hviezda v súhvezdí Perzeus. Má zdanlivú jasnosť 1,80m. Patrí do spektrálneho typu F5, do triedy svietivosti I. Od Zeme je vzdialená približne 590 ly.

Názov Algenib sa prekladá ako „bok“ alebo „strana“. Úplne rovnako sa volá aj hviezda gama Pegasi.

Nachádza sa v strede obrazca, ktoré s trochou predstavivosti pripomína písmeno K. Jej jasnosť sa udáva v rozsahu 1,79 až 1,9 magnitúd, v skutočnosti je od Slnka 4000-krát svietivejšia. 

Okolo Algenibu sa nachádza voľné zoskupenie hviezd, z ktorých najjasnejšie možno vidieť aj voľným okom. Jeho označenie je Melotte 20 a jeho členmi sú aj 29 Persei, 31 Persei a 34 Persei.

 Zdroje 



Kategória:Súhvezdie Perzeus
Kategória:Bayerove objekty
Kategória:Flamsteedove objekty
Kategória:Žltobiele nadobry